Title: ข้อบังคับการรถไฟฟ้าขนส่งมวลชนแห่งประเทศไทย ว่าด้วยอัตราค่าบริการจอดรถยนต์และวิธีการจัดเก็บค่าบริการจอดรถยนต์ โครงการรถไฟฟ้าสายสีเขียว ช่วงแบริ่ง – สมุทรปราการ พ.ศ. 2561

ข้อบังคับการรถไฟฟ้าขนส่งมวลชนแห่งประเทศไทย
ว่าด้วยอัตราค่าบริการจอดรถยนต์และวิธีการจัดเก็บค่าบริการจอดรถยนต์
โครงการรถไฟฟ้าสายสีเขียว ช่วงแบริ่ง -
สมุทรปราการ
พ.ศ. ๒๕๖๑[๑]

โดยที่เป็นการสมควรกำหนดอัตราค่าบริการจอดรถยนต์และวิธีการจัดเก็บค่าบริการจอดรถยนต์โครงการรถไฟฟ้าสายสีเขียว
ช่วงแบริ่ง - สมุทรปราการ

อาศัยอำนาจตามความใน
(๑๓) ของมาตรา ๑๘ แห่งพระราชบัญญัติการรถไฟฟ้าขนส่งมวลชนแห่งประเทศไทย
พ.ศ. ๒๕๔๓ คณะกรรมการการรถไฟฟ้าขนส่งมวลชนแห่งประเทศไทยโดยความเห็นชอบของคณะรัฐมนตรี
จึงออกข้อบังคับไว้ ดังต่อไปนี้

ข้อ ๑  ข้อบังคับนี้เรียกว่า
ข้อบังคับการรถไฟฟ้าขนส่งมวลชนแห่งประเทศไทย ว่าด้วยอัตราค่าบริการจอดรถยนต์และวิธีการจัดเก็บค่าบริการจอดรถยนต์
โครงการรถไฟฟ้าสายสีเขียว ช่วงแบริ่ง -
สมุทรปราการ พ.ศ. ๒๕๖๑

ข้อ ๒  ข้อบังคับนี้ให้บังคับใช้ตั้งแต่วันที่ ๖ ธันวาคม
พ.ศ. ๒๕๖๑ เป็นต้นไป

ข้อ ๓  ในกรณีมีปัญหาที่จะต้องวินิจฉัยชี้ขาดตามข้อบังคับนี้
ให้ผู้ว่าการการรถไฟฟ้าขนส่งมวลชนแห่งประเทศไทย เป็นผู้มีอำนาจวินิจฉัยชี้ขาดและให้มีอำนาจออกระเบียบ
ประกาศ หรือคำสั่งเพื่อปฏิบัติการให้เป็นไปตามข้อบังคับนี้

ข้อ ๔  ในข้อบังคับนี้
รฟม. หมายความว่า การรถไฟฟ้าขนส่งมวลชนแห่งประเทศไทย
คณะกรรมการ หมายความว่า คณะกรรมการการรถไฟฟ้าขนส่งมวลชนแห่งประเทศไทย
ผู้ว่าการ หมายความว่า ผู้ว่าการการรถไฟฟ้าขนส่งมวลชนแห่งประเทศไทย
รถยนต์ ให้หมายความรวมถึง รถจักรยานยนต์
ลานจอดรถยนต์ หมายความว่า ลานหรือสถานที่ ซึ่ง รฟม. ได้จัดให้มี หรือจัดไว้เพื่อเป็นที่จอดรถยนต์

ข้อ ๕  อัตราค่าบริการจอดรถยนต์ในลานจอดรถยนต์ให้เป็นไปตามตารางอัตราค่าบริการจอดรถยนต์แนบท้ายข้อบังคับนี้
การปรับอัตราค่าบริการจอดรถยนต์ให้ปรับไปตามตารางอัตราค่าบริการตามลำดับ
คณะกรรมการโดยข้อเสนอแนะของผู้ว่าการอาจมีมติให้ปรับอัตราค่าบริการตามข้อนี้ได้ตามความเหมาะสมและจำเป็น

ข้อ ๖  ประเภทรถยนต์ที่ได้รับยกเว้นไม่ต้องชำระค่าบริการจอดรถยนต์ให้เป็นไปตามที่ผู้ว่าการกำหนด
โดยความเห็นชอบของคณะกรรมการ

ข้อ ๗  การจัดเก็บค่าบริการจอดรถยนต์ในลานจอดรถยนต์กระทาโดยใช้เครื่องไฟฟ้าอิเล็กทรอนิกส์
หรือวิธีการอื่นใดที่เหมาะสมตามที่ผู้ว่าการกำหนด โดยความเห็นชอบของคณะกรรมการ

ข้อ ๘  ในวันที่ข้อบังคับนี้มีผลใช้บังคับ ให้ รฟม.
จัดเก็บค่าบริการจอดรถยนต์ดังนี้
(๑) ค่าบริการจอดรถยนต์สำหรับผู้ใช้บริการรถไฟฟ้า ให้ใช้ตารางอัตราค่าบริการจอดรถยนต์สำหรับผู้ใช้บริการรถไฟฟ้า
ตารางที่ ๑
(๒) ค่าบริการจอดรถยนต์สำหรับผู้ไม่ใช้บริการรถไฟฟ้า ให้ใช้ตารางอัตราค่าบริการจอดรถยนต์สำหรับผู้ไม่ใช้บริการรถไฟฟ้า
ตารางที่ ๑
(๓) ค่าบริการจอดรถยนต์รายเดือน ให้ใช้ตารางอัตราค่าบริการจอดรถยนต์รายเดือนตารางที่
๑
(๔) ค่าบริการจอดรถจักรยานยนต์ ให้ใช้ตารางอัตราค่าบริการจอดรถจักรยานยนต์

ให้ไว้ ณ วันที่ ๓๐ พฤศจิกายน พ.ศ. ๒๕๖๑
ไกรฤทธิ์  อุชุกานนท์ชัย
ประธานกรรมการการรถไฟฟ้าขนส่งมวลชนแห่งประเทศไทย

[เอกสารแนบท้าย]

๑.
ตารางอัตราค่าบริการจอดรถยนต์สำหรับผู้ใช้บริการรถไฟฟ้า
๒.
ตารางอัตราค่าบริการจอดรถยนต์สำหรับผู้ไม่ใช้บริการรถไฟฟ้า
๓. ตารางอัตราค่าบริการจอดรถยนต์รายเดือน
๔.
ตารางอัตราค่าบริการจอดรถจักรยานยนต์

(ดูข้อมูลจากภาพกฎหมาย)

พิมพ์มาดา/ธนบดี/จัดทำ
๒๕ กุมภาพันธ์ ๒๕๖๒

[๑] ราชกิจจานุเบกษา
เล่ม ๑๓๕/ตอนพิเศษ ๓๐๙ ง/หน้า ๒๖/๔ ธันวาคม ๒๕๖๑